PMIndiaData/PMIndiaSum huggingface dataset:
কমনৱেলথ গেমছত পদক জয়ী ভাৰতীয় খেলুৱৈসকলক অভিনন্দন প্রধানমন্ত্রীৰ

প্রধানমন্ত্রী শ্রী নৰেন্দ্র মোদীয়ে কমনৱেলথ গেমছত পদক জয়ী ভাৰতীয় খেলুৱৈসকলক অভিনন্দন জনাইছে। ভাৰোত্তলকসকলক অভিনন্দন জনাই তেওঁ কয়, “ স্বর্ণপদক জয়ী ৰাগালা ভেংকট ৰাহুলক লৈ আমি গর্বিত। আমাৰ ভাৰোত্তোলকসকলৰ এই অনবদ্য সাফল্যই ভাৰোত্তোলন প্রতিযোগিতাত অংশগ্রহণৰ বাবে আৰু অধিক নৱপ্ৰজন্মক উদ্বুদ্ধ কৰিব বুলি মোৰ বিশ্বাস। মহিলাৰ ৬৯ কিলোগ্রাম ভাৰোত্তোলনত স্বর্ণপদক জয়ী পুনম যাদবক ভাৰতে অভিনন্দন জনাইছে। ভাৰোত্তোলনৰ ক্ষেত্রত তেওঁৰ নিষ্ঠা সচাকৈয়ে প্রশংসনীয়”। ভাৰতীয় শ্বুটাৰসকলক অভিনন্দন জনাই প্ৰধানমন্ত্ৰীয়ে কয়, “২০১৮ৰ কমনৱেলথ গেমছত আমাৰ শ্বুটাৰসকলে এক সুকীয়া স্বাক্ষৰ বহন কৰিছে। মনু ভাকৰে তেওঁৰ চমকপ্ৰদ প্ৰদৰ্শনৰ ধাৰাবাহিকতা ৰক্ষা কৰি মহিলাৰ ১০ মিটা এয়াৰ পিষ্টল বিভাগত এটি স্বর্ণপদক জয় কৰিছে। তেওঁকো মই অভিনন্দন জনাইছো। মহিলাদেৰ ১০মিটা এয়াৰ পিষ্টলত ৰূপদ পদক জয়ী হীনা সিদ্ধুৰ প্ৰদৰ্শনতো আমি অতিশয় আনন্দিত। মই তেওঁকো অভিনন্দন জনোৱাৰ লগতে তেওঁৰ উজ্জ্বল ভৱিষ্যৎ কামনা কৰিছো। পুৰুষৰ ১০মিটাৰ এয়াৰ ৰাইফলত ব্ৰঞ্জৰ পদক দখল কৰিছে আমাৰ প্ৰতিশ্ৰুতিসম্পন্ন শ্বুটাৰ ৰবি কুমাৰে। তেওঁৰ এই সাফল্য প্রত্যেকগৰাকী ভাৰতীয়ই গৌৰৱবোধ কৰিছে। এই উদীয়মান শ্বুটাৰসকলে ক্রীড়াক্ষেত্রত এক অনবদ্য অৱদান আগবঢ়াইছে।
প্রধানমন্ত্রীয়ে অহা ২৮ ডিচেম্বৰ মঙ্গলবাৰে আইআইটি কানপুৰৰ সমাবর্তন অনুষ্ঠানত ভাষণ দি

প্রধানমন্ত্রী শ্রী নৰেন্দ্র মোদীয়ে অহা ২৮ ডিচেম্বৰ মঙ্গলাবাৰে আইআইটি কানপুৰৰ সমাবর্তন অনুষ্ঠানত ভাষণ দিব। এই ভাষণৰ বাবে শ্রী মোদীয়ে আইআইটি কানপুৰ, অন্যান্য আইআইটিৰ ছাত্রছাত্রী আৰু সমগ্ৰ বিশ্বত সিঁচৰতি হৈ থকা আইআইটিৰ প্রাক্তনসকলক মতামত আৰু পৰামর্শ পঠিয়াবলৈ আহ্বান জনাইছে। এটা ট্যুইটত প্রধানমন্ত্রীয়ে কৈছে, “এই মাহৰ ২৮ তাৰিখে @IITKanpur –ৰ সমাবর্তন অনুষ্ঠানত ভাষণ দিয়াৰ বিষয়ে মই অত্যন্ত আশাবাদী। প্রাণৱন্ত এই প্রতিষ্ঠানটোৱে বিজ্ঞান আৰু উদ্ভাৱনৰ ক্ষেত্রত বৃহৎ অৱদান ৰাখিছে। মতামত আৰু পৰামর্শ দিয়াৰ বাবে মই প্রত্যেককে আমন্ত্রণ জনাইছো।
প্ৰধানমন্ত্ৰীয়ে নেল্লোৰ, অন্ধ্ৰপ্ৰদেশত জনসভাত সংঘটিত দুৰ্ঘটনাৰ কাৰণে হোৱা জনহানিত দুখ প্ৰকাশ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে অন্ধ্ৰপ্ৰদেশৰ নেল্লোৰ জিলাত এখন জনসভাত সংঘটিত দুৰ্ঘটনাৰ কাৰণে হোৱা জনহানিত গভীৰ দুখ প্ৰকাশ কৰিছে। প্ৰধানমন্ত্ৰীয়ে এই ঘোষণাও কৰিছে যে প্ৰধানমন্ত্ৰী ৰাষ্ট্ৰীয় সাহায্য কোষৰ পৰা প্ৰতিজন মৃতকৰ নিকটাত্মীয়ক দুই লাখ টকাকৈ আৰু দুৰ্ঘটনাত আহত হোৱাসকলক ৫০-৫০ হাজাৰ টকাকৈ অনুগ্ৰহ ৰাশি প্ৰদান কৰা হ'ব। প্ৰধানমন্ত্ৰী কাৰ্যালয়ৰ টুইটত কোৱা হৈছে: "অন্ধ্ৰপ্ৰদেশত নেল্লোৰৰ এখন জনসভাত হোৱা দুৰ্ঘটনাত ব্যথিত হৈছো। শোক-সন্তপ্ত পৰিয়ালসমূহৰ প্ৰতি মোৰ সমবেদনা। আহতসকল শীঘ্ৰে সুস্থ হোৱাৰ কামনা কৰিছো। প্ৰধানমন্ত্ৰী ৰাষ্ট্ৰীয় সাহায্য কোষৰ পৰা মৃতকসকলৰ নিকটাত্মীয়ক দুই-দুই লাখ টকাকৈ আৰু আহতসকলক ৫০-৫০ হাজাৰ টকাকৈ অনুগ্ৰহ ৰাশি প্ৰদান কৰা হ'ব: প্ৰধানমন্ত্ৰী নৰেন্দ্ৰ মোদী"
প্ৰবীণ তেলেগু অভিনেতা শ্ৰী ইউভি কৃষ্ণম ৰাজু গুৰুৰ দেহাৱসানত প্ৰধানমন্ত্ৰীৰ শোক প্ৰকা

তেলেগু চিনেমাৰ প্ৰবীণ অভিনেতা শ্ৰী ইউভি কৃষ্ণম ৰাজু গুৰুৰ দেহাৱসানত গভীৰ শোক প্ৰকাশ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। এই সন্দৰ্ভত প্ৰধানমন্ত্ৰীয়ে কৰা টুইটত কয়, “শ্ৰী ইউভি কৃষ্ণম ৰাজু গুৰুৰ মৃত্যুৰ বতৰাই বাৰুকৈয়ে ব্যথিত কৰিছে। আগন্তুক প্ৰজন্মসমূহে তেওঁৰ কথাছবিৰ পাৰদৰ্শিতা আৰু সৃষ্টিশীলতা স্মৰণ কৰিব। সমাজ সেৱাৰ লগতে ৰাজনীতিৰ ক্ষেত্ৰখনতো তেওঁ নেতৃত্ব দানৰ স্বাক্ষৰ ৰাখি থৈ গৈছে। তেওঁৰ গুণমুদ্ধসকলৰ লগতে শোকসন্তপ্ত পৰিয়ালবৰ্গলৈ সমবেদনা জনাইছো। ওঁম শান্তি”।
ৰে’ল খণ্ডত ভাৰত-মৰক্কো সহযোগিতা চুক্তিৰ প্ৰতি কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ পৌৰোহিত্যত অনুষ্ঠিত কেন্দ্ৰীয় কেবিনেটৰ বৈঠকত ইতিমধ্য স্বাক্ষৰিত ভাৰত আৰু মৰক্কোৰ ৰাষ্ট্ৰীয় ৰে’ল কাৰ্যালয়ৰ মাজত দীৰ্ঘম্যাদী সহযোগিতা, বিকাশ তথা ৰে’ল খণ্ডৰ বিভিন্ন দিশত অংশীদাৰিত্ব স্থাপনৰ চুক্তিৰ প্ৰতি অনুমোদন জনোৱা হয়। এই চুক্তি ২০১৭ চনৰ ১৪ ডিচেম্বৰত স্বাক্ষৰিত হৈছিল। এই চুক্তিয়ে তলত উল্লিখিত ক্ষেত্ৰসমূহত প্ৰযুক্তিগত সহযোগিতা গঢ়ি তোলাত সহায় কৰিবঃ ক) প্ৰশিক্ষণ আৰু কৰ্মচাৰীৰ উন্নয়ন খ)বিশেষজ্ঞ অভিযান, অভিজ্ঞতা আৰু কৰ্মচাৰীৰ আদান প্ৰদান গ) বিশেষজ্ঞৰ আদান প্ৰদানকে ধৰি পাৰস্পৰিক প্ৰযুক্তিগত সহযোগিতা পটভূমিঃ ৰে’ল মন্ত্ৰালয়ে বিভিন্ন বিদেশী চৰকাৰ আৰু ৰাষ্ট্ৰীয় ৰে’ল বিভাগৰ মাজত বুজাবুজিৰ চুক্তি স্বাক্ষৰিত কৰিছে। দ্ৰুতবেগী কৰিডৰ, ইতিমধ্য থকা পথত গতিবেগ ক্ষীপ্ৰ কৰা, বিশ্বমানৰ ষ্টেশ্যন গঢ়ি তোলা, ৰে’ল আন্তঃগাঁথনিৰ আধুনিকীকৰণ আদি বিভিন্ন ক্ষেত্ৰ সাঙুৰি এই বুজাবুজিৰ চুক্তিসমূহ স্বাক্ষৰিত হৈছে।এই বুজাবুজিৰ চুক্তিসমূহৰ ভিত্তিত ৰে’ল প্ৰযুক্তি তথা জ্ঞানৰ আদান প্ৰদান, প্ৰশিক্ষণ, আলোচনা চক্ৰ, কৰ্মশালা আদি অনুষ্ঠিত হৈছে। এই বুজাবুজিৰ চুক্তিসমূহে ভাৰতীয় ৰে’ল বিভাগক এই ক্ষেত্ৰত হৈ থকা শেহতীয়া অগ্ৰগতিসমূহৰ বিষয়ে অৱগত কৰি ৰখাত সহায় কৰিছে। এই বুজাবুজিৰ চুক্তিসমূহৰ সহায়ত ৰে’ল প্ৰযুক্তি তথা জ্ঞানৰ আদান প্ৰদান, প্ৰশিক্ষণ, আলোচনা চক্ৰ, কৰ্মশালা আদি অনুষ্ঠিত হৈছে।
দেশবাসীৰ নামত চৰ্দাৰ সৰোবৰ বান্ধ উচৰ্গা কৰিলে প্ৰধানমন্ত্ৰীয়ে; ডাভোইত নৰ্মদা মহোৎসৱৰ সামৰণী অনুষ্ঠানত অংশগ্ৰহণ

প্রধানমন্ত্রী শ্রী নৰেন্দ্র মোদী দেওবাৰে চর্দাৰ সৰোবৰ বান্ধ প্রকল্পক দেশবাসীৰ নামত উৎসর্গা কৰে। এই উপলক্ষে কেভাড়িয়াত নিৰ্মাণ কৰা প্রকল্প স্থলত প্রার্থনা আৰু মন্ত্রোচ্চাৰণেৰে এক আধ্যাত্মিক পৰিৱেশৰ সৃষ্টি হয়। বান্ধটো দেশবাসীৰ উদ্দেশ্যে আয়োজিত অনুষ্ঠানক যুগমীয়া কৰিবলৈ এখনি ফলকো মুকলি কৰে প্রধানমন্ত্রীয়ে। ইয়াৰ পাছত প্ৰধানমন্ত্ৰীয়ে চর্দাৰ সৰোবৰ বান্ধৰ নাতি দূৰৈৰ সাধুবেট অঞ্চলত চৰ্দাৰ বল্লভ ভাই পেটেলৰ ষ্টেচু অৱ ইউনিটীৰ নির্মাণ কাৰ্যও পৰিদর্শন কৰে। এই উপলক্ষে নির্মাণকাৰ্যৰ বিভিন্ন দিশৰ অগ্ৰগতিৰ সন্দৰ্ভতো প্রধানমন্ত্রীক জনোৱা হয়। দাভোইত আয়োজিত এক বিশেষ ৰাজহুৱা সভাত প্রধানমন্ত্রীয়ে ৰাষ্ট্ৰীয় আদিবাসী স্বাধীনতা সংগ্রামীসকলৰ স্মাৰক সংগ্রহালয় নির্মাণৰ আধাৰশিলাৰ ফলকো উন্মোচন কৰে প্ৰধানমন্তীয়ে। এই দিনটোৱেই আছিল ‘নর্মদা মহোৎসৱ’ৰ সামৰণীৰ মুহূর্ত। গুজৰাটৰ বিভিন্ন জিলাত নর্মদা নদীৰ গুৰুত্ব সন্দৰ্ভত সজাগতা প্রসাৰৰ লক্ষ্যৰে এই ‘নর্মদা মহোৎসৱ’ উদযাপন কৰা হয়। এই উপলক্ষে আগবঢ়োৱা ভাষণত প্রধানমন্ত্রীয়ে কয় যে মা নর্মদাক সাধাৰণ মানুহে কিমান শ্রদ্ধা কৰে, সেয়া এই বিশাল সমাবেশৰ পৰাই অনুভৱ কৰিব পাৰি। জাতি গঠনৰ কামত যিসকলে পৰিশ্রম কৰি আহিছে, বিশ্বকর্মা পূঁজা উপলক্ষে তেওঁলোকক মই অভিবাদন জনাইছো। প্রধানমন্ত্রীয়ে অহা ২০২২ চনৰ ভিতৰত এক নতুন ভাৰত গঠনৰ সপোন বাস্তৱ কৰিবলৈ চেষ্টাৰ কোনো ত্রুটি নাথাকে বুলি উল্লেখ কৰি সকলোকে এই ক্ষেত্ৰত সহযোগ কৰিবলৈ আহ্বান জনায়। প্ৰধানমন্ত্ৰীয়ে বান্ধ সন্দৰ্ভত চৰ্দাৰ পেটেলৰ দৃষ্টিভংগীকো স্মৰণ কৰে। তেওঁ কয় যে চৰ্দাৰ পেটেল আৰু ড০ বাবা চাহেব আম্বেদকাৰ দুয়োগৰাকীয়ে জলসিঞ্চন আৰু জলপৰিবহণৰ ওপৰত গুৰুত্ব আৰোপ কৰিছিল। প্রধানমন্ত্রীয়ে কয় যে অপৰ্যাপ্ত জলসম্পদেই উন্নয়নৰ বিশেষ অন্তৰায়। সীমান্ত নিৰাপত্তাৰক্ষী বাহিনীৰ সদস্যসকলে যি পর্যাপ্ত জলৰ অভাৱ অনুভৱ কৰে, এইকথাও পূৰ্বতে তেওঁ কৰা সীমান্ত অঞ্চল পৰিদর্শনৰ অভিজ্ঞতা পৰা ব্যক্ত কৰে। প্রধানমন্ত্রীয়ে কয় যে নর্মদাৰ পানীক সীমান্ত অঞ্চলৰ জোৱানসকলৰ ওচৰত পঠিয়াবলৈ আমি সক্ষম হৈছোঁ। প্ৰধানমন্ত্ৰী মোদীয়ে কয় যে চর্দাৰ সৰোবৰ বান্ধ নির্মাণৰ ক্ষেত্ৰত গুজৰাটৰ সাধু-সন্তসকলে এক বিশেষ গুৰুত্বপূর্ণ ভূমিকা পালন কৰিছে। নর্মদা নদীৰ পানীয়ে যে নাগৰিকসকলৰ জীৱনলৈ এক বিশেষ পৰিৱর্তন আনিছে, সেই বিষয়েও প্ৰধানমন্ত্ৰীয়ে উল্লেখ কৰে। প্রধানমন্ত্রী কয় যে দেশৰ পশ্চিম প্রান্তত যেতিয়া পানীৰ যোগান প্রচুৰ পৰিমাণে কমিছে, একেসময়তে পূর্বাঞ্চলত বিদ্যুৎ আৰু গেছৰ অভাৱে দেখা দিছে। এই ধৰণৰ অভাৱ পূৰণত চৰকাৰ যি নিৰলস পৰিশ্রম কৰি আহিছে, সেই কথাও উল্লেখ কৰি প্ৰধানমন্ত্ৰীয়ে কয় যে ভাৰতে উন্নয়নৰ এক নতুন শিখৰত উপনীত হোৱাৰ পথত অগ্ৰসৰ হৈছে। প্ৰধানমন্ত্ৰী মোদী কয় যে ষ্টেচু অৱ ইউনিটীৰ নির্মাণ সম্পূর্ণ হ’লেই চর্দাৰ পেটেলৰ প্ৰতি এক যথার্থ শ্রদ্ধা নিবেদন কৰা হ’ব আৰু দেশ-বিদেশৰ পর্যটকসসকলক আকর্ষণৰ ক্ষেত্রতো এক গুৰুত্বপূর্ণ স্থান অধিকাৰ কৰিব। ঔপনিৱেশিকতাৰ বিৰুদ্ধে আদিবাসী সমাজৰ যিসকল স্বাধীনতা সংগ্রামীয়ে যুঁজ দিছিল, তেওঁলোককো শ্রদ্ধাৰে স্মৰণ কৰে প্রধানমন্ত্রীয়ে।
বাবাচাহেৱ আম্বেদকাৰৰ মহানিৰ্বাণ দিৱসত প্ৰধানমন্ত্ৰীৰ শ্ৰদ্ধাঞ্জলি

প্ৰধানমন্ত্ৰী শ্ৰী নৰেন্দ্ৰ মোদীয়ে বাবাচাহেৱ আম্বেদকাৰৰ মহানিৰ্বাণ দিৱসত শ্ৰদ্ধাঞ্জলি জ্ঞাপন কৰিছে। “মই বাবাচাহেৱ আম্বেদকাৰৰ মহানিৰ্বাণ দিৱসত শ্ৰদ্ধাঞ্জলি জ্ঞাপন কৰিছো। মুম্বাইৰ চত্য ভূমিত প্ৰাৰ্থনা আগবঢ়াই মই অতি ধন্য অনুভৱ কৰিছো।সেই ভ্ৰমণৰ কিছু আলোকচিত্ৰ আপোনালোককো দেখুৱাব খুজিছো। https://twitter.com/narendramodi/status/938234707099217920/photo/1“, প্ৰধানমন্ত্ৰীগৰাকীয়ে কয়।
ভাৰতীয় কোম্পানী সচিব ছেক্ৰেটাৰী প্ৰতিষ্ঠানৰ সোণালী জয়ন্তী বৰ্ষৰ উদ্বোধনী অনুষ্ঠানত প্ৰধানমন্ত্ৰীয়ে দিয়া ভাষণৰ অসমীয়া অনুবাদ

মন্ত্ৰী পৰিষদৰ মোৰ সতীৰ্থ তথা কৰ্প’ৰেট পৰিক্ৰমা দপ্তৰৰ ৰাজ্যিক মন্ত্ৰী শ্ৰী পি পি চৌধুৰী ডাঙৰীয়া, ভাৰতীয় কোম্পানী ছেক্ৰেটাৰী প্ৰতিষ্ঠানৰ অধ্যক্ষ ড. শ্যাম আগৰৱাল ডাঙৰীয়া, আৰু আজিৰ এই অনুষ্ঠানত উপস্থিত অন্যান্য অভ্যাগতবৃন্দ আজি ভাৰতীয় কোম্পানী ছেক্ৰেটাৰী প্ৰতিষ্ঠান চমুকৈ ICSI এ নিজৰ ৫০ তম বৰ্ষত প্ৰৱেশ কৰিছে৷ এই সুযোগতে মই এই সংস্থাটোৰ সৈতে জড়িত প্ৰতিগৰাকী লোককে অভিনন্দন জনাইছো৷ কোম্পানীসমূহে আইন তথা নীতিগত দিশসমূহ সঠিকভাৱে অনুসৰণ কৰাৰ উপৰিও তেওঁলোকৰ একাউণ্টছ বা আয়-ব্যয়ৰ লেখ সঠিকভাৱে ৰখাটো সুনিশ্চিত কৰি অহাৰ ক্ষেত্ৰত দায়বদ্ধ লোকসকলৰ মাজত থাকিবলৈ পাই আজি মই আনন্দ অনুভৱ কৰিছো৷ আপোনালোকৰ দায়বদ্ধতাৰে ভৰা কামেই দেশত কৰ্প’ৰেট সংস্কৃতি গঢ়ি তোলাত সহায় কৰে৷ আপোনালোকৰ পৰামৰ্শই দেশৰ কৰ্প’ৰেট প্ৰশাসন শক্তিশালী কৰাত সহায় কৰে৷ আপোনালোকৰ প্ৰতিষ্ঠানৰ মূল motto হৈছে – “सत्यम वद्, धर्मम चर्” অৰ্থাৎ সঁচা কথা কওঁক আৰু নিয়ম পালন কৰক৷ দেশত সততাক, পাৰদৰ্শিতাক প্ৰতিষ্ঠানভুক্ত কৰাত আপোনালোকৰ এই প্ৰতিষ্ঠানখনৰ আছে গুৰুত্বপূৰ্ণ ভুমিকা৷ আমাৰ সমাজ ব্যৱস্থাৰ সততাক দুৰ্বল কৰি দিয়াৰ বাবে আৰু দেশৰ সম্ভ্ৰম পদনত কৰাৰ বাবে এচাম লোকে চেষ্টা অব্যাহত ৰাখিছে৷ তেনেবোৰ বিভদকামী শক্তিক সমগ্ৰ সমাজ ব্যৱস্থাটোৰ পৰাই আঁতৰোৱাৰ বাবে চৰকাৰখনে কাম কৰি আছে৷ তাৰ ফলশ্ৰুতিতেই প্ৰথমৰে পৰাই চৰকাৰে স্বচ্ছতাৰ কাম আৰম্ভ কৰিছিল৷ – ইয়াৰ আঁত ধৰিয়েই চৰকাৰ গঠন হোৱা মাত্ৰকে Special Investigation Team – SIT গঠন কৰা হৈছিল৷ – বিদেশত থকা ক’লা ধনৰ বাবে Black Money hell কোম্পানী নাথাকিব? · আপোনালোকে এইটো সুনিশ্চিত কৰিব পাৰিব নে যে ২০২২ চনলৈ দেশত প্ৰতিটো কোম্পানীয়ে সততাৰে কৰ জমা দিব? · আপোনালোকে আপোনালোকৰ সহায়ৰ মাত্ৰা বৃদ্ধি কৰি ২০২২ চনলৈ দেশত এক সন্মানীয় বাণিজ্য সংস্কৃতি স্থাপন কৰিব পাৰিব? মই আশা কৰিছো যে ভাৰতীয় কোম্পানী ছেক্ৰেটাৰী প্ৰতিষ্ঠানৰ এই গৌৰৱময় সোণালী জয়ন্তী বৰ্ষৰ আৰম্ভণিতে প্ৰতিষ্ঠানটোৱে এই লক্ষ্যসমূহত উপনীত হোৱাৰ বাবে বিভিন্ন নীতি-নিৰ্দেশনা প্ৰস্তুত কৰিব আৰু নিজৰ কৰ্মসংস্কৃতিত সেইবোৰ চামিল কৰিব৷ পুনৰ এবাৰ আপোনালোক সকলোকে বহুত বহুত অভিনন্দন জনাইছো৷
প্ৰধানমন্ত্ৰীয়ে ‘পোৰবন্দৰত মহাত্মা গান্ধীৰ ঘৰৰ পৰা শিকা শিক্ষা’ শীৰ্ষক এটা প্ৰবন্ধ শ্বেয়াৰ কৰিছে

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ‘পোৰবন্দৰত মহাত্মা গান্ধীৰ ঘৰৰ পৰা শিকা শিক্ষা’ সন্দৰ্ভত এটা প্ৰবন্ধ শ্বেয়াৰ কৰে। ‘মোডী এচিভ’ৰ এটা টুইটৰ উদ্ধৃতি দি প্ৰধানমন্ত্ৰীয়ে টুইট কৰে: “আপুনি সকলোৱে জানেনে যেপোৰবন্দৰত মহাত্মা গান্ধীৰ ঘৰটোৱে পানী সংৰক্ষণৰ ক্ষেত্ৰত এক অতি গুৰুত্বপূৰ্ণ শিক্ষা দিয়ে। আপুনি এয়া পঢ়ি ভাল পাব। https://www.narendramodi.in/what-gandhi-ji-s-home-in-porbandar-teaches-us-532460
উচ্চ শিক্ষা প্ৰতিষ্ঠানৰ প্ৰৱেশ পৰীক্ষা পৰিচালনাৰ বাবে নেশ্যনেল টেষ্টিং এজেন্সী গঠনত কেন্দ্ৰীয় কেবিনেটৰ অনুমোদন

প্ৰধানমন্ত্ৰী নৰেন্দ্ৰ মোদীৰ অধ্যক্ষতাত কেন্দ্ৰীয় কেবিনেটে উচ্চ শিক্ষা প্ৰতিষ্ঠানত নামভৰ্তিৰ বাবে অনুষ্ঠিত প্ৰৱেশ পৰীক্ষা পৰিচালনা কৰাৰ বাবে নেশ্যনেল টেষ্টিং এজেন্সী (এন টি এ) গঠনত অনুমোদন জনাইছে। ছ’চাইটীজ ৰেজিষ্ট্ৰেশ্যন এক্ট,১৮৬০ৰ অধীনত গঠিত হ’বলগীয়া এই এজেন্সিসমূহে স্বায়ত্ত আৰু স্বয়ংচালিত সংস্থা হিচাপে কাম কৰিব। বিশেষত্বঃ বৰ্তমান চি-বি-এছ-ইয়ে পৰিচালনা কৰা প্ৰৱেশ পৰীক্ষাসমূহ এন-টি-এই পৰিচালনা কৰিব। পিছলৈ এন-টি-এই অন্যান্য পৰীক্ষাসমূহ পৰিচালনাৰ দায়িত্বও গ্ৰহণ কৰিব। পৰীক্ষাৰ্থীসকলক পৰ্যাপ্ত সুযোগ প্ৰদানৰ উদ্দেশ্যৰে বছৰত কমেও দুবাৰ অনলাইন পদ্ধতিৰে পৰীক্ষা অনুষ্ঠিত কৰা হ’ব। গ্ৰামাঞ্চলৰ ছাত্ৰ-ছাত্ৰীৰ সুবিধাৰ বাবে, জিলা অথবা উপ-জিলা পৰ্যায়ত কেন্দ্ৰ স্থাপন কৰা হ’ব আৰু যিমান দূৰ সম্ভৱ ছাত্ৰ-ছাত্ৰীসকললৈ প্ৰশিক্ষণ আগবঢ়োৱাৰ ব্যৱস্থা কৰা হ’ব। গঠনঃ মানৱ সংসাধন বিকাশ মন্ত্ৰালয়ে নিয়োগ কৰা শিক্ষাবিদে এন-টি-এৰ অধ্যক্ষতা কৰিব। মুখ্য কাৰ্যবাহী বিষয়াক সঞ্চালক প্ৰধান হিচাপে চৰকাৰে নিয়োগ কৰিব। কেইবাজনো সদস্যৰে এখন বিশেষ পৰিষদ গঠন কৰা হ’ব। শিক্ষাবিদ/বিশেষজ্ঞৰ অধ্যক্ষতাত গঠিত ৯টা বিভাগৰ দ্বাৰা সঞ্চালক প্ৰধানক সহযোগিতা আগবঢ়োৱা হ’ব। বিত্তঃ এন-টি-এৰ কাম-কাজ চলোৱাৰ বাবে প্ৰাৰম্ভিক বৰ্ষত কেন্দ্ৰীয় চৰকাৰৰ তৰফৰ পৰা এককালীন মঞ্জুৰী ২৫ কোটি টকা আগবঢ়োৱা হ’ব। ইয়াৰ পিছত এই সংস্থা বিত্তীয়ভাৱে স্বয়ংচালিত হ’ব। প্ৰভাৱঃ বিভিন্ন প্ৰবেশ পৰীক্ষাত অৱতীৰ্ণ হোৱা প্ৰায় ৪০ লাখ ছাত্ৰ-ছাত্ৰী এই এন-টি-এ স্থাপনৰ ফলত উপকৃত হ’ব। এই প্ৰবেশ পৰীক্ষা পৰিচালনাৰ দায়িত্বৰ পৰা চি-বি-এছ-ই, এ-আই-চি-টি-ই আৰু আন সংস্থাসমূহে সকাহ পাব আৰু পৰীক্ষাৰ বিশ্বাসযোগ্যতা বৃদ্ধিৰ লগতে ছাত্ৰ-ছাত্ৰীৰ মেধা, সমস্যা সমাধানৰ যোগ্যতা নিৰূপণৰ প্ৰক্ৰিয়া সৰল হ’ব। পটভূমিঃ অন্যান্য উন্নত দেশসমূহৰ দৰে ভাৰততো এনে এক বিশেষ সংস্থাৰ প্ৰয়োজনীয়তাৰ প্ৰতি লক্ষ্য ৰাখি বিত্তমন্ত্ৰীয়ে ২০১৭-১৮ চনৰ বাজেট ভাষণত প্ৰবেশ পৰীক্ষা পৰিচালনাৰ বাবে এই নেশ্যনেল টেষ্টিং এজেন্সি স্থাপনৰ কথা ঘোষণা কৰে।
প্ৰধানমন্ত্ৰীয়ে শ্ৰী গুৰু নানক দেৱজীৰ পৰকাশ পূৰৱত জনসাধাৰণক শুভেচ্ছা জনাইছে

প্ৰধানমন্ত্ৰী, শ্ৰী নৰেন্দ্ৰ মোদীয়ে শ্ৰী গুৰু নানক দেৱজীৰ পৰকাশ পূৰব উপলক্ষে জনসাধাৰণক শুভেচ্ছা জনাইছে। এটা টুইটত প্ৰধানমন্ত্ৰীয়ে কয়; “শ্ৰীগুৰু নানক দেৱজীৰ পৰকাশ পূৰৱৰ শুভেচ্ছা থাকিল। তেওঁৰ উদাৰ শিক্ষাই আমাক ন্যায়পৰায়ণ আৰু দয়ালু সমাজ গঢ়াৰ প্ৰচেষ্টাত পথ প্ৰদৰ্শন কৰি যাওক।”
গুৰুনানক জয়ন্তী উপলক্ষে শ্ৰী গুৰু নানক দেৱ জীক প্ৰণাম প্ৰধানমন্ত্ৰীৰ

গুৰুনানক জয়ন্তী উপলক্ষে শ্ৰী গুৰু নানক দেৱ জীক প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰণাম জনাইছে। এক বাৰ্তাত প্ৰধানমন্ত্ৰীয়ে কয়, “গুৰুনানক জয়ন্তী উপলক্ষে শ্ৰদ্ধেয় শ্ৰী গুৰু নানক দেৱ জীৰ প্ৰতি প্ৰণাম জনাইছো আৰু তেওঁৰ উত্তম চিন্তাধাৰাক সোঁৱৰণ কৰিছো।”
মধ্য প্ৰদেশত ২৯ মাৰ্চত অনুষ্ঠিতব্য ‘পিএমএওৱাই-জি আঁচনি’ৰ ৫ লাখৰো অধিক হিতাধিকাৰীৰ ‘গৃহ প্ৰৱেশম অনুষ্ঠান’ত অংশগ্ৰহণ কৰিব প্ৰধানমন্ত্ৰীয়

মধ্য প্ৰদেশত অহা ২৯ মাৰ্চৰ দুপৰীয়া ১২.৩০ বজাত অনুষ্ঠিত হ’বলগীয়া ‘পিএমওৱাই-গ্ৰামীন আঁচনি’ৰ ৫ লাখৰো অধিক হিতাধিকাৰীৰ ‘গৃহ প্ৰৱেশম অনুষ্ঠান’ত অংশগ্ৰহণ কৰিব প্ৰধানমন্ত্ৰী শ্ৰী নৰেন্দ্ৰ মোদীয়ে। ‘ভিডিঅ’ কনফাৰেন্সিং’ ব্যৱ্স্থাৰে অংশগ্ৰহণ কৰিব লগা অনুষ্ঠানটোত প্ৰধানমন্ত্ৰীয়ে উপস্থিত জনতাক সম্বোধি এক ভাষণো প্ৰদান কৰিব। এয়া হৈছে দেশৰ প্ৰতিটো দৰিদ্ৰ পৰিয়ালকে সকলোবোৰ বুনিয়াদী সা-সুবিধা সম্বলিত পকীঘৰ প্ৰদানৰ বাবে প্ৰধানমন্ত্ৰীয়ে নিৰবিচ্চিন্ন ভাবে চলাই অহা প্ৰয়াসৰ আন এক পদক্ষেপ। অনুষ্ঠানত মধ্য প্ৰদেশৰ বিভিন্ন প্ৰন্তত নতুনকৈ নিৰ্মাণ কৰা ঘৰসমূহ পৰম্পৰাগত ভাবে ফুল আৰু ৰংগোলীৰে সুসজ্জিত কৰি তোলাৰ লগতে শংখ ধ্বনি, বন্তি প্ৰজ্বলনৰে মুকলি কৰা দৃশ্যাংশও দেখিবলৈ পোৱা যাব। মধ্য প্ৰদেশত ‘পিএমএওৱাই-জি আঁচনি’খনৰ ৰূপায়ণ অভিযানত প্ৰকল্পসমূহৰ উন্নত কৰ্ম সম্পাদন আৰু নিৰীক্ষণ সম্ভৱ কৰাৰ লগতে সামগ্ৰীৰ একত্ৰীকৰণ তথা প্ৰযুক্তিৰ সদ্ব্যৱহাৰৰ বাবে মহিলা ৰাজমিস্ত্ৰীকে ধৰি বহু হেজাৰ ৰাজমিস্ত্ৰীৰ প্ৰশিক্ষণ প্ৰদান, ‘ফ্লাই এশ্ব’ ইটাৰ ব্যৱহাৰ, ঋণ দানৰে আত্মসহায়ক গোটসমূহৰ সবলীকৰণৰ দিহা কৰাকে ধৰি বহুবোৰ অনন্য আৰু উদ্ভাৱনমূলক পদক্ষেপ গ্ৰহণ কৰা পৰিলক্ষিত হৈছে।
পুলি থেভাৰৰ জন্ম জয়ন্তীত শ্ৰদ্ধাঞ্জলি জ্ঞাপন কৰে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে বীৰ পুলি থেভাৰৰ জন্মজয়ন্তীত তেওঁৰ প্ৰতি শ্ৰদ্ধাঞ্জলি জ্ঞাপন কৰে। প্ৰধানমন্ত্ৰীয়ে এইদৰে টুইট কৰে; "মই বীৰ পুলি থেভাৰৰ জন্ম জয়ন্তীত তেওঁৰ প্ৰতি শ্ৰদ্ধাঞ্জলি জ্ঞাপন কৰিছোঁ। তেওঁৰ সাহসিকতা আৰু দৃঢ় সংকল্পই অগণন লোকক অনুপ্ৰেৰণা যোগায়। সাম্ৰাজ্যবাদৰ বিৰোধিতা কৰাৰ ক্ষেত্ৰত তেওঁ অগ্ৰণী ভূমিকা পালন কৰিছিল। তেওঁ সদায় মানুহৰ বাবে যুঁজ দিছিল।"
বিজ্ঞান, প্ৰযুক্তি আৰু উদ্ভাৱনৰ ক্ষেত্ৰত সহযোগিতাৰ লক্ষ্যৰে ভাৰতৰ বিজ্ঞান আৰু প্ৰযুক্তি বিভাগ আৰু ছিংগাপুৰৰ বাণিজ্য আৰু উদ্যোগ মন্ত্ৰালয়ৰ মাজত স্বাক্ষৰিত বুজাবুজি চুক্তি (এমঅ’ইউ)ত কেবিনেটৰ অনুমোদ

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেট বৈঠকত বিজ্ঞান, প্ৰযুক্তি আৰু উদ্ভাৱনৰ ক্ষেত্ৰত সহযোগিতাৰ লক্ষ্যৰে ভাৰতৰ বিজ্ঞান আৰু প্ৰযুক্তি বিভাগ আৰু ছিংগাপুৰৰ বাণিজ্য আৰু উদ্যোগ মন্ত্ৰালয়ৰ মাজত স্বাক্ষৰিত বুজাবুজি চুক্তিৰ সন্দৰ্ভত অৱগত কৰা হয়৷ ২০২২ৰ ফেব্ৰুৱাৰী মাহত এই বুজাবুজি চুক্তি স্বাক্ষৰ কৰা হয়৷ এই বুজাবুজি চুক্তিয়ে এক ব্যৱস্থা প্ৰদান কৰাৰ লগতে পৰিৱেশতন্ত্ৰ গঢ় দিয়াত সহায় কৰিব, যিটোৱে দুয়োখন দেশতে উদ্ভাৱন আৰু উদ্যোগীকৰণক প্ৰসাৰিত কৰিব, যাৰ ফলত সহযোগিতাৰে নতুন প্ৰযুক্তি সৃষ্টি, জনশক্তি প্ৰশিক্ষণ, আইপি প্ৰস্তুত কৰাৰ দিশত সহায় কৰিব৷ এই সহযোগিতাৰ অধীনত ৰূপায়ণ কৰিবলগীয়া কাৰ্য্যসূচীৰ জৰিয়তে নতুন জ্ঞান আৰু প্ৰযুক্তিৰ বিকাশে আত্মনিৰ্ভৰ ভাৰতক গতি প্ৰদান কৰিব। এই বুজাবুজি চুক্তিয়ে এক ব্যৱস্থা প্ৰদান কৰাৰ লগতে পৰিৱেশতন্ত্ৰ গঢ় দিয়াত সহায় কৰিব, যিটোৱে দুয়োখন দেশতে উদ্ভাৱন আৰু উদ্যোগীকৰণক প্ৰসাৰিত কৰিব, যাৰ ফলত সহযোগিতাৰে নতুন প্ৰযুক্তি সৃষ্টি, জনশক্তি প্ৰশিক্ষণ, আইপি প্ৰস্তুত কৰাৰ দিশত সহায় কৰিব৷ বুজাবুজি চুক্তিত ধাৰ্য কৰা কাৰ্য্যকলাপৰ সৈতে সামগ্ৰী উন্নয়ন আৰু প্ৰযুক্তি বিনিময় জড়িত থাকিব, যিটোৱেয়ে নতুন উদ্যোগ আৰু নিয়োগৰ সৃষ্টিৰ সূচনা কৰিব পাৰে। এই স্মাৰকপত্ৰৰ উদ্দেশ্য হৈছে ভাৰত আৰু ছিংগাপুৰৰ মাজত বিজ্ঞান, প্ৰযুক্তি আৰু উদ্ভাৱনৰ ক্ষেত্ৰত পাৰস্পৰিক স্বাৰ্থৰ ক্ষেত্ৰত সহযোগিতাক উৎসাহিত কৰা, বিকাশ কৰা আৰু সুবিধা প্ৰদান কৰা। গৱেষণা, উদ্ভাৱন আৰু প্ৰযুক্তিগত বিকাশৰ ক্ষেত্ৰত অগ্ৰগতিৰ ক্ষেত্ৰত পাৰস্পৰিক স্বাৰ্থজড়িত যিকোনো ক্ষেত্ৰত অগ্ৰাধিকাৰ দিয়া হ’ব, সেইবোৰ হৈছে- i. কৃষি আৰু খাদ্য বিজ্ঞান আৰু প্ৰযুক্তি; ii. উন্নত নিৰ্মাণ আৰু অভিযান্ত্ৰিকীকৰণ; iii. সেউজ অৰ্থনীতি, শক্তি, পানী, জলবায়ু আৰু প্ৰাকৃতিক সম্পদ; iv. তথ্য বিজ্ঞান, সম্ভাৱনাপূৰ্ণ প্ৰযুক্তি; v. উন্নত সামগ্ৰী; আৰু vi. স্বাস্থ্য আৰু জৈৱ প্ৰযুক্তি। পাৰস্পৰিক সন্মতিৰে উমৈহতীয়া স্বাৰ্থজড়িত অন্যান্য ক্ষেত্ৰসমূহো ইয়াত অন্তৰ্ভুক্ত কৰা হ’ব। .
স্বাধীনতা সংগ্রামী মঙ্গল পাণ্ডেৰ জন্মবার্ষিকীত প্রধানমন্ত্রীয়ে তেওঁক স্মৰণ কৰ

প্রধানমন্ত্রী শ্রী নৰেন্দ্র মোদীয়ে স্বাধীনতা সংগ্রামী মঙ্গল পাণ্ডেক তেওঁৰ জন্মবার্ষিকীত শ্রদ্ধা নিবেদন কৰিছে। এটা ট্যুইট বার্তাত প্রধানমন্ত্রীয়ে কৈছে – “মহান মঙ্গল পাণ্ডে সাহস আৰু অধ্যৱসায়ৰ প্রতীক। আমাৰ ইতিহাসত এটা গুৰুত্বপূর্ণ অধ্যায়ত তেওঁ সকলোৰে মাজত দেশপ্রেমক জাগ্রত কৰিছিল আৰু অগণিত মানুহ তেওঁৰ দ্বাৰা অনুপ্রাণিত হয়। তেওঁৰ জন্মবার্ষিকীত তেওঁক স্মৰণ কৰিছো। এই বছৰৰ আৰম্ভণিতে মীৰাটত তেওঁৰ মূর্তিত মই শ্রদ্ধা নিবেদন কৰিছিলো।”
মহাৰাষ্ট্ৰৰ মুখ্যমন্ত্ৰী হিচাপে শপত লোৱাৰ বাবে শ্ৰী একনাথ সিন্দেক অভিনন্দন জ্ঞাপন কৰে প্ৰধানমন্ত্ৰীয়ে

প্ৰধানমন্ত্ৰী শ্ৰী নৰেন্দ্ৰ মোদীয়ে মহাৰাষ্ট্ৰৰ মুখ্যমন্ত্ৰী হিচাপে শপত গ্ৰহণ কৰাৰ বাবে শ্ৰী একনাথ সিন্দেক অভিনন্দন জ্ঞাপন কৰিছে। প্ৰধানমন্ত্ৰীয়ে টুইট কৰি কয় : "মহাৰাষ্ট্ৰৰ মুখ্যমন্ত্ৰী হিচাপে শপত গ্ৰহণ কৰাৰ বাবে মই শ্ৰী একনাথ সিন্দেক অভিনন্দন জনাইছো। এজন তৃণমূল পৰ্যায়ৰ নেতা সিন্দেই নিজৰ লগত লৈ আহিছে চহকী ৰাজনৈতিক আৰু প্ৰশাসনিক অভিজ্ঞতা। মই নিশ্চিত যে তেওঁ মহাৰাষ্ট্ৰক অধিক উচ্চতালৈ লৈ যোৱাৰ দিশত কাম কৰিব।" প্ৰধানমন্ত্ৰীয়ে মহাৰাষ্ট্ৰৰ উপ-মুখ্যমন্ত্ৰী হিচাপে শপত গ্ৰহণ কৰাৰ বাবে দেৱেন্দ্ৰ ফাড়নাভিছকো অভিনন্দন জনায়। এক টুইটযোগে প্ৰধানমন্ত্ৰীয়ে কয় যে : "মহাৰাষ্ট্ৰৰ উপ-মুখ্যমন্ত্ৰী হিচাপে শপত লোৱাৰ বাবে শ্ৰী দেৱেন্দ্ৰ ফাড়নাভিছলৈ অভিনন্দন। তেওঁ বিজেপিৰ প্ৰতিখন কাৰ্য্যকৰ্তাৰ বাবে এক প্ৰেৰণা। তেওঁৰ অভিজ্ঞতা আৰু বিশেষজ্ঞতা চৰকাৰৰ বাবে এক সম্পদ হ’ব। মই নিশ্চিত যে তেওঁ মহাৰাষ্ট্ৰৰ বৃদ্ধিৰ গতিক আৰু অধিক শক্তিশালী কৰিব।"
‘পিএছএলভি চি৫৪’ অভিযানৰ সফল উত্ক্ষেপনৰ বাবে ‘ইছৰো’ আৰু ‘এনএছআইএল’-লৈ প্ৰধানমন্ত্ৰীৰ অভিনন্দ

‘পিএছএভি চি৫৪’ অভিযানৰ সফল উত্ক্ষেপনৰ বাবে ‘ইছৰো’ আৰু ‘এএছআইএল’-লৈ অভিনন্দন জ্ঞাপন কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। এই উত্ক্ষেপন অভিযানৰে জড়িত অন্য সকলো প্ৰতিষ্ঠানকো অভিনন্দন জনাইছে প্ৰধানমন্ত্ৰী মোদীয়ে। এই সন্দৰ্ভত প্ৰধাশ কৰা এলানি ‘টুইট’ত প্ৰধানমন্ত্ৰীয়ে কয়; “পিএছএভি চি৫৪’ অভিযানৰ সফল উত্ক্ষেপনৰ বাবে ‘ইছৰো’ আৰু ‘এএছআইএল’-লৈ অভিনন্দন জ্ঞাপন কৰিছো। এই ‘ইঅ’এছ-০৬’ শীৰ্ষক কৃত্ৰিম উপগ্ৰহটোৱে আমাৰ সামু্দ্ৰিক উত্সসমূহৰ সদ্ব্যৱহাৰৰ পৰিসৰ বৃদ্ধিত সহায় কৰিব”। “ভাৰতীয় প্ৰতিষ্ঠান @‘পিক্সেলস্পেচ’ আৰু @‘ধ্ৰুৱস্পেচ’-ৰ তিনিটাক কৃত্ৰিম উপগ্ৰহৰ উত্ক্ষেপনে এটা নতুন যুগৰ সূচনা কৰিলে, য’ত মহাকাশ-প্ৰযুক্তিৰ ক্ষেত্ৰত ভাৰতীয় প্ৰতিভাক সম্পূৰ্ণৰূপে অনুভৱ কৰিব পাৰি। এই উত্ক্ষেপনৰে জড়িত সকলোবোৰ প্ৰতিষ্ঠান তথা প্ৰতিগৰাকী ব্যক্তিকে অভিনন্দন জনাইছো”।
প্ৰাক্তন সাংসদ চি জংগা ৰেড্ডীৰ বিয়োগত প্ৰধানমন্ত্ৰীৰ শো

প্ৰধানমন্ত্ৰী শ্ৰী নৰেন্দ্ৰ মোদীয়ে সংসদৰ প্ৰাক্তন সদস্য চি জংগা ৰেড্ডীৰ দেহাৱসানত গভীৰ শোক প্ৰকাশ কৰিছে। এটি টুইটত প্ৰধানমন্ত্ৰীগৰাকীয়ে কয়; "চি জংগা ৰেড্ডী গাৰুৱে তেওঁৰ জীৱন ৰাজহুৱা সেৱাৰ প্ৰতি সমৰ্পণ কৰিছিল। তেওঁ জনসংঘ আৰু বিজেপিক সফলতাৰ নতুন শিখৰলৈ নিয়াৰ প্ৰচেষ্টাৰ এক অবিচ্ছেদ্য অংশ আছিল। তেওঁ বহু লোকৰ হৃদয় আৰু মনত স্থান লাভ কৰিছিল। তেওঁ তদুপৰি বহুতো কাৰ্য্যকৰ্তাক অনুপ্ৰাণিত কৰিছিল। তেওঁৰ মৃত্যুত ব্যথিত হৈছো। চি জংগা ৰেড্ডী গাৰু বিজেপিৰ গতিপথৰ এক অতিশয় গুৰুত্বপূৰ্ণ পৰ্য্যায়ত দলটোৰ বাবে এক প্ৰভাৱশালী কণ্ঠ আছিল। তেওঁৰ পুত্ৰৰ সৈতে বাৰ্তালাপ আৰু সমবেদনা জ্ঞাপন কৰিছো। ঔম শান্তি।"
দ্বৈত কৰ পৰিহাৰ আৰু কৰ ফাঁকিৰ প্রৱণতা ৰোধৰ লক্ষ্যৰে ভাৰত আৰু চীনৰ হংকং বিশেষ প্রশাসনিক অঞ্চলৰ মাজত চুক্তি স্বাক্ষৰৰ প্রস্তাৱত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত দ্বৈত কৰ পৰিহাৰ আৰু আয় তথা উপার্জনৰ বিপৰীতে দিয়া কৰ ফাঁকি প্রৱণতা প্ৰতিৰোধ কৰাৰ লক্ষ্যৰে ভাৰতৰ সৈতে চীনৰ হংকং বিশেষ প্রশাসনিক অঞ্চলৰ (এইচকেএছএআৰ) মাজত এখন চুক্তি স্বাক্ষৰৰ প্রস্তাৱত অনুমোদন জনোৱা হয়। এই চুক্তি স্বাক্ষৰৰ ফলত ভাৰত আৰু হংকঙৰ বিশেষ প্রশাসনিক অঞ্চলৰ মাজত প্রযুক্তি, বিনিয়োগ আৰু কর্মচাৰী বিনিময়ৰ কামত বিশেষভাবে উৎসাহিত কৰিব। তদুপৰি, এই চুক্তিৰ অধীনত দ্বৈত কৰ পৰিহাৰৰ সমান্তৰালভাৱে দুই পক্ষৰ মাজত তথ্যৰ আদান-প্রদানৰ কামো আৰু অধিক সহজ হৈ পৰিব। ইয়াৰ ফলত এফালে যেনেকৈ কৰ সংক্রান্তীয় বিষয়ত স্বচ্ছতাৰ প্রসাৰ ঘটিব, আনফালে সিমানেই আয় তথা উপার্জনৰ ওপৰত কৰ ফাঁকি দিয়াৰ প্রৱণতাও কার্যকৰীভাবে ৰোধ কৰিব পৰা যাব। পটভূমি: ভাৰতৰ কেন্দ্ৰীয় চৰকাৰে আয়কৰ আইন, ১৯৬১ৰ ৯০নং ধাৰাৰ অধীনত বিদেশী ৰাষ্ট্ৰৰ সৈতে এনে চুক্তি স্বাক্ষৰ কৰি তথ্যৰ আদান-প্ৰদানৰ জৰিয়তে কৰ ফাঁকি ৰোধৰ দিশত কঠোৰ পদক্ষেপ গ্ৰহণ কৰ আহিছে।
নিউয়ৰ্ক চিটীত সংঘটিত সন্ত্ৰাসবাদী আক্ৰমণৰ ঘটনাক প্ৰধানমন্ত্ৰীৰ গৰিহণা

প্ৰধানমন্ত্ৰী শ্ৰী নৰেন্দ্ৰ মোদীয়ে নিউয়ৰ্ক চিটীত সংঘটিত সন্ত্ৰাসবাদী আক্ৰমণৰ ঘটনাক তীব্ৰ গৰিহণা দিছে। এক বাৰ্তাত প্ৰধানমন্ত্ৰীয়ে কয়, “নিউয়ৰ্ক চিটীত সংঘটিত সন্ত্ৰাসবাদী আক্ৰমণৰ ঘটনাক তীব্ৰ গৰিহণা দিছো। এই আক্ৰমণত নিহতসকলৰ পৰিয়ালৰ প্ৰতি সমবেদনা জ্ঞাপন কৰাৰ লগতে আহতসকলৰ আশু আৰোগ্য বাবে মই ভগবানৰ ওচৰত প্ৰাৰ্থনা জনাইছো। ”
বায়োমেডিকেল ৰিছাৰ্ছ কেৰিয়াৰ প্ৰ’গ্ৰামৰ ম্যাদ আৰু পাঁচ বছৰ বৃদ্ধিৰ প্ৰস্তাৱলৈ কেবিনেটৰ অনুমোদন

প্রধানমন্ত্রী শ্রী নৰেন্দ্র মোদীৰ পৌৰহিত্যত অনুষ্ঠিত কেন্দ্রীয় কেবিনেটৰ এক গুৰুত্বপূৰ্ণ বৈঠকত বায়’মেডিকেল ৰিছাৰ্ছ কেৰিয়াৰ প্ৰ’গ্ৰামৰ ম্যাদ ২০১৯-২০ চনৰ পৰা ২০২৩-২৪ চন পর্যন্ত আৰু পাঁচ বছৰ বৃদ্ধি কৰাৰ উত্থাপিত প্রস্তাৱলৈ সম্মতি প্ৰদান কৰিছে। উল্লেখ্য যে এই প্ৰ’গ্ৰাম ৱেলকাম ট্রাষ্ট চমুকৈ ডিবিটি ইণ্ডিয়া এলায়েন্সে ৰূপায়ণ কৰে। এই প্ৰ’গ্ৰাম ৰূপায়ণৰ ম্যাদ আৰু পাঁচ বছৰ বৃদ্ধি কৰাৰ ফলত ৱেলকাম ট্রাষ্ট সংস্থাৰ সৈতে জৈৱ প্রযুক্তি বিভাগত বুজাবুজি আৰু অদিক সম্প্ৰসাৰিত হ’ব। বায়’মেডিকেল ৰিছাৰ্ছ কেৰিয়াৰ প্ৰ’গ্ৰামটো ৰূপায়ণৰ বাবে আনুমানিক ব্যয় ধৰা হৈছে ১,০৯২ কোটি টকা। ইয়াৰ ভিতৰত জৈৱ প্রযুক্তি বিভাগে ব্যয় কৰিব ৭২৮ কোটি টকা আৰু বাকীখিনি ধন প্ৰদান কৰিব ৱেলকাম ট্রাষ্টে। বিগত ১০ বছৰে এই প্ৰ’গ্ৰামৰ ৰূপায়ণ জৈৱ প্রযুক্তি বিভাগ আৰু ৱেলকাম ট্ৰাষ্টৰ সমান অংশীদাৰীত্বত আছিল। বিশ্বমানৰ মেধাশক্তিসমূহত কামে কাজে নিয়োগ কৰি উদ্দেশ্য সাধনৰ যি উদ্দেশ্য আছিল সেয়া এই প্ৰ’গ্ৰামৰ মাধ্যমেৰে পূৰণ হৈছে। প্ৰ’গ্ৰামৰ সফল ৰূপায়ণৰ ফলত বিজ্ঞান ক্ষেত্রত অসাধাৰণ সাফল্য অর্জিত হৈছে আৰু সামাজিক চাহিদাবোৰো পূৰণৰ ক্ষেত্ৰত বিজ্ঞানলব্ধ জ্ঞানক যথাযথভাবে প্ৰয়োগ কৰাটো সম্ভৱ হৈছে। আনকি, এই প্ৰ’গ্ৰামটোৱে বিদেশত কর্মৰত ভাৰতীয় বিজ্ঞানীসকলক দেশলৈ উভতি আহি কাম কৰাৰ বাবে উৎসাহিত কৰিব, তাৰ উপৰিও দেশত বায়’মেডিকেল সংক্রান্তীয় গৱেষণা ক্ষেত্রত ভাৰতত বিশ্বমানৰ আন্তঃগাঁথনি আৰু পৰীক্ষাগাৰৰ সংখ্যাও বৃদ্ধি পাইছে। প্ৰ’গ্ৰামটোৰ সম্প্রসাৰিত ম্যাদৰ সময়ছোৱাত একেধৰণে বিশ্বমানৰ মেধাশক্তিক কামেকাজে লগোৱাৰ লগতে, ভাৰতত স্বাস্থ্যক্ষেত্রৰ সমস্যাবোৰ আঁতৰ কৰাৰ লক্ষ্যৰে আৰু চিকিৎসা গৱেষণাৰ আন্তঃগাঁথনি আৰু সুদৃঢ় কৰাৰ ওপৰত অগ্রাধিকাৰ দিয়া হৈছে। প্ৰ’গ্ৰামটোৰ ৰূপায়ণৰ ফলত গৱেষণামূলক কাম-কাজৰ ক্ষেত্রত ভাৰতৰ অংশীদাৰীত্ব আৰু বৃদ্ধি পাব।
‘গব্বৰ তীৰ্থল’ত অনুষ্ঠিত ‘মহা আৰতি’ত উপস্থিত থাকে প্ৰধানমন্ত্ৰ

নৱৰাত্ৰীৰ পবিত্ৰ উপলক্ষত ‘গব্বৰ তীৰ্থল’ত অনুষ্ঠিত ‘মহা আৰতি’ত উপস্থিত থাকে প্ৰধানমন্ত্ৰী শ্ৰী নৰেন্দ্ৰ মোদী। শ্ৰী মোদীয়ে ‘গব্বৰ তীৰ্থল’ৰ সমীপবৰ্তি, গুজৰাটৰ ৫১ শক্তিপীঠৰ অন্যতম ‘অম্বাজী মন্দিৰ’ত দৰ্শন আৰু পূজা-অৰ্চনাও কৰে। মন্দিৰটোৰ আচাৰ্যসকলে মহা আৰতি সম্পাদিত কৰাৰ আৰু ‘লেজাৰ লাইট’ৰ সহায়ত মাউণ্ট আবু পৰ্বতমালাত মা দুৰ্গাৰ এক বিশাল প্ৰতিছবিও প্ৰক্ষেপ কৰাৰ দিহা কৰে। মন্দিৰ পৰিসৰৰ সা-সুবিধা বৃদ্ধিৰ প্ৰসংগত মন্দিৰ পৰিচালনা কৰ্তৃপক্ষৰ সৈতে প্ৰধানমন্ত্ৰীয়ে কথা-বতৰাতো মিলিত হয়। মা দুৰ্গাক প্ৰাৰ্থনা কৰাৰ পিচতে প্ৰধানমন্ত্ৰীয়ে তেওঁৰ দুদিনীয়া গুজৰাট ভ্ৰমণৰ সামৰণি মাৰে। এই ছোৱা সময়ত অন্যান্য সকলৰ লগতে গুজৰাটৰ মুখ্য মন্ত্ৰী শ্ৰী ভূপেন্দ্ৰ পেটেল আৰু কেন্দ্ৰীয় ৰে’ল মন্ত্ৰী শ্ৰী অশ্বিনী বৈষ্ণৱে প্ৰধানমন্ত্ৰীক সংগ দান কৰে
ভাৰত আৰু ফ্ৰান্সৰ মাজত ‘শৈক্ষিক অৰ্হতাৰ পাৰস্পৰিক স্বীকৃতি’ৰ বাবে বুজাবুজিৰ চুক্তি স্বাক্ষৰৰ প্ৰস্তাৱত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ পৌৰোহিত্যত অনুষ্ঠিত কেন্দ্ৰীয় কেবিনেটৰ বৈঠকত ভাৰত আৰু ফ্ৰান্সৰ মাজত শৈক্ষিক অৰ্হতাৰ পাৰস্পৰিক স্বীকৃতি তথা দুয়োখন দেশৰ শৈক্ষিক প্ৰতিষ্ঠানৰদ্বাৰা স্বীকৃত পাঠ্যক্ৰমৰ সময়সীমাৰ বাবে বুজাবুজিৰ চুক্তি স্বাক্ষৰৰ প্ৰস্তাৱত অনুমোদন জনোৱা হয়। চৰকাৰী ভ্ৰমণসূচী লৈ ফ্ৰান্সৰ ৰাষ্ট্ৰপতিৰ ভাৰত আগমণৰ সময়ত এই চুক্তি স্বাক্ষৰিত হ’ব বুলি আশা কৰা হৈছে। এই চুক্তি স্বাক্ষৰিত হ’লে ভাৰত আৰু ফ্ৰান্সৰ মাজত শৈক্ষিক ক্ষেত্ৰৰ সহযোগিতা গভীৰতৰ হোৱাৰ লগতে দুয়োখন দেশৰ ছাত্ৰৰ মাজত গতিশীলতা বৃদ্ধি পাব। ইয়াৰ ফলত ছাত্ৰসকলৰ বাবে দুয়োখন দেশত উপলব্ধ সম্ভাৱনীয়তা তথা সুবিধাসমূহ গ্ৰহণ কৰাৰ বাট মুকলি হ’ব আৰু উদ্ভাৱনীমূলক সহযোগিতা আৰু গৱেষণাৰদ্বাৰা উচ্চশিক্ষাৰ প্ৰসাৰ হ’ব যাৰ ফলত ভাৰতৰ শিক্ষা ব্যৱস্থাৰ মান উন্নত হ’ব।
আমাৰ ৰাষ্ট্ৰ নিৰ্মাতা মহান ব্যক্তিসকলক ভাৰতে স্মৰণৰ পন্থা সম্পৰ্কে এটি লেখা শ্বেয়াৰ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে, নমো এপৰ বিকাশ যাত্ৰা শিতানৰ আমাৰ ৰাষ্ট্ৰ নিৰ্মাতা মহান ব্যক্তিসকলক ভাৰতে স্মৰণ কৰাৰ পন্থা সম্পৰ্কে আভাস প্ৰদানকাৰী এটি লেখা শ্বেয়াৰ কৰিছে। প্ৰধানমন্ত্ৰীগৰাকীয়ে এইদৰে টুইট কৰে; "এই বৰ্ষত আমি আমাৰ স্বাধীনতা সংগ্ৰামীসকললৈ শ্ৰদ্ধাঞ্জলি জ্ঞাপনাৰ্থে আজাদী কা অমৃত মহোৎসৱ উদযাপন কৰিছো। নমো এপৰ বিকাশ যাত্ৰা শিতানটোত সন্নিৱিষ্ট এই লেখাটোৱে আপোনাসৱক ভাৰতে আমাৰ ৰাষ্ট্ৰ নিৰ্মাতা মহান ব্যক্তিসকলক স্মৰণ কৰা পন্থা সম্পৰ্কে অৱলোকন কৰিছে। #8YearsOfPreservingCulture" প্ৰধানমন্ত্ৰীগৰাকীয়ে লগতে ভাৰতৰ গৌৰৱময় সংস্কৃতি সংৰক্ষণৰ অৰ্থে চৰকাৰখনৰ কৰ্মৰাজিৰ আলোকপাত কৰা মাইগভৰ এটি টুইট থ্ৰেড শ্বেয়াৰ কৰে। প্ৰধানমন্ত্ৰীগৰাকীয়ে এইদৰে টুইট কৰেঃ "আমি আমাৰ প্ৰসিদ্ধ সংস্কৃতিৰ বাবে অতিশয় গৌৰৱ অনুভৱ কৰো আৰু ইয়াৰ সংৰক্ষণ তথা একেদৰে উদযাপনৰ অৰ্থে কাম কৰাৰ সুযোগ লাভে আমাক ধন্য কৰিছে। #8YearsOfPreservingCulture"